钦定古今图书集成/明伦汇编/交谊典/第021卷 > 丁丑三月七日会同年于城南子期工部仲礼省郎世文编修文远照磨学升县尹子威主事
## 钦定古今图书集成/明伦汇编/交谊典/第021卷 > 丁丑三月七日会同年于城南子期工部仲礼省郎世文编修文远照磨学升县尹子威主事

克成秘书，至能照磨，子通编修，凡十人。

黄清老

曾记城南尺五天，重来携手宴同年。春风远塞葡萄
酒，明月佳人玳瑁筵。苔上药阑红染露，莺啼柳迳碧
生烟。琼林十载多离别，欲拂《金徽》思渺然。

又

川凫浴日金粼粼，垂杨马嘶三月春。游蜂舞蝶总爱
客，飞絮落花时近人。东风吹水入银瓮，芳草为我铺
绿茵。更催晓露染《魏紫》，舞袖一拂南山尘。